

***Допълнителни екскурзии самолетни почивки Анталия - Лара***

***Запознайте се с нашите предложения екскурзии от Анталия -Алания -Турция. Така ще може да опознаете по-добре дестинацията, както и да направите по-интересен и забавен престоя си по време на почивката. За да планирате по-добре пътуването си, преди заминаването е желателно да ги разгледате. При пристигането нашият партньор ще ви предостави цялата информация за тях!***

**САМОЛЕТНИ ЕКСКУРЗИИ**

**1.КАПАДОКИЯ ЗА 1 ДЕН** – провежда се всеки вторник

При тази екскурзия ще имате възможност да се запознаете с Кападокия,  приказната земя, която впечатлява с необичайни природни забележителности, удивителни скални църкви и тайнствени подземни градове, сама по себе си е една от най-големите атракции, които можете да видите през живота си. Излитане от Анталия в 08:10 часа. Долината на Кападокия, подземен град Каймала, музей под откритото небе Гереме, укрепление на Уххисар. Включва: Самолетен билет, входни такси, обяд, вечеря и придружител от фирмата. Връщане в Анталия в 22:30 часа.

**ЦЕНА: 220 $ на човек**

**ИСТОРИЧЕСКИ ТУРОВЕ**

**2.ОСТРОВ РОДОС-ГЪРЦИЯ –** провежда се всеки четвъртъкВторият по големина гръцки остров, наричан перлата на Гърция, привлича с великолепни плажове, кристално чиста вода, прекрасен средиземноморски климат, красиви пейзажи, традиционна храна. Трансфер до Фетие, 08:00 тръгване с ферибот към Родос: античен град, храм на Аполон, Акропол, свободно време в център на града. 18:15 пристигане във Фетие. Изхранване, напитки и входни такси за музеите не са включени в цената. За български граждани -Без виза, с европейски паспорт.   
**ЦЕНА: 260 $ възрастен, 185 $ дете от 7 до 12 год., 75 $ - дете до 6,99 год.**

**3.ПАМУККАЛЕ ЗА 1 ДЕН –** провежда се понеделник, сряда и събота  
В превод Памуковия замък, на който в течение на хилядолетия природата е ваяла истинско вълшебство на геологията. Посещение на единствените в света снежно бели вкаменени тераси от варовик, басейна на Клеопатра (срещу доп.заплащане, необходимо е бански костюм), античния град Хиераполис, древния Амфитеатър, Некропола. Включва: Екскурзията, Закуска, обяд и вечеря. Посещение на текстилна фабрика, фабрика за обработка на оникс и винарска изба.

**ЦЕНА: 55 $ възрастен,** **35 $ дете от 7 до 12 год., 10 $ - дете до 6,99 год.**

**4.ДЕМРЕ-МИРА-КЕКОВА** - провежда се вторник, четвъртък и неделя

Екскурзията е предназначена за тези, които обичат старините, легендите и вълшебните истории. Един изгубен свят, запознаващ ни с историята на Турция с древния град със скални гробници Демре- Мира, остров Кекова и Църквата Св.Николай Чудотворец, за която се носи легенда, че е родното място на дядо Коледа. Включва: посещение на Църквата на Св. Николай Чудотворец, древния скален Некропол, круиз на яхта към потъналия град Симена. Къпане в лазурните води на Средиземно море. Обяд, посещение на магазин за икони, фабрика за оникс и винарска изба.  
**ЦЕНА: 50 $** **възрастен,** **30 $ дете от 7 до 12 год., дете до 6,99 год. – безплатно**

**5.ДАЛИЯН КРАБ ТУР –** провежда се понеделник и петъкПосещение на "Турската Венеция" – реката Далиян, разходка по реката с яхта навигираща през лабиринт от тръстика. Разглеждане на древния град Каунос изграден върху скалисти хълмове, заобиколени от мочурища и блата, Ликийските гробници - удивителни акрополи, издълбани в скалите изникват над тръстиките. Включено е и посещение на известния плаж Изтезе (с време за къпане), ловене на раци (срещу допълнително заплащане и приготвяне), минерални извори, винарска изба, фабрика за оникс. Закуска, обяд и вечеря.

**ЦЕНА: 60 $ възрастен, 45 $ дете от 7 до 12 год., 10 $ дете до 6,99 год.**

**6.ПЕРГЕ-ДЮДЕН-СТАРИЯ ГРАД-** провежда се четвъртъкПри тази екскурзия ще посетите руините на древно-римския град Перге, който коло 1500 г.пр. Хр. Е бил дом на хетите. На тази територия ще видите римски театър,огромен стадион и няколко улички с колони. Следваща точка са красивите водопади Дюден- огромно количество вода се спуска от 20 метра височина, създавайки омайваща гледка и силен грохот.  Около водопадите се простира гора с бурна растителност и гледката се разкрива изведнъж, като някакво чудо, дълго след като сте чули звука от падащата вода. А зад водната стена е издълбана Пещера на желанията, която е достъпна и е част от очарованието на преживяването. За финал ще посетим старата градска част на Анталия. Включено: Посещение на античния град Перге, водопада Дюден, старата част на Анталия и включен обяд.

**ЦЕНА: 45 $** **възрастен,** **25 $ дете от 7 до 12 год., дете до 6,99 год. – безплатно**

**РАЗВЛЕКАТЕЛНИ И ЕКСТРЕМНИ ПРЕЖИВЯВАНИЯ**

**7.АКВАРИУМ /ВЕЧЕРНО ПОСЕЩЕНИЕ/ -** вторник и четвъртъкЕдна прекрасна разходка сред морските обитатели. Очаква ви тунела на ANTALYA AQUARIUM – един от големите в света, с дължина 131 м и ширина 3 м. Разполага с над 40 тематични морски и океански аквариума. Ще посетите също терариума, OCEANRIDE XD кинотеатъра и снежната стая.  
**ЦЕНА: 60 $ възрастен, 45 $ дете от 7 до 12 год., 15 $ дете до 6,99 год.**

**8.АКВАРИУМ И ДИНОПАРК –** сряда  
Едно невероятно приключение с посещение на най-големия в света аквариум и снежна стая. Изкачване с лифт на височина 2365 м с панорамна гледка към Анталийското крайбрежи, което ще открие невероятни пейзажи за посетителите. За финал е разходка в Парк с 28 анимирани динозавъра в естествени размери.

**ЦЕНА: 110 $ възрастен, 80 $ дете от 7 до 12 год., 20 $ дете до 6,99 год.**

**9. ПИКНИК –РИБОЛОВ НА ЕЗЕРОТО КАРАДЖАОРЕН-** вторник и петък

Риболов в планинските езера сред живописната природа. Спирка на обзорна тераса. Обяд, напитки по време на обяда са включени.

**ЦЕНА: 65 $ възрастен, 45 $ дете от 7 до 12 год. Деца под 7 год. не се допускат.**

**10. ЯХТА БАРБОСА –** сряда, петък и неделяТрансфер, разходка на пиратска яхта по Анталийското крайбрежие, спирка за къпане, анимация, обяд и напитки**.**

**ЦЕНА: 55 $ възрастен, 35 $ дете от 7 до 12 год., 10 $ дете до 6,99 год.**

**11. AКВАПАРК „THE LAND OF LEGENDS”-** понеделник, сряда и събота

Най-съвременния и голям тематичен воден парк в Турция. Спуснете се по водни пързалки. Изживейте вълнението от шоуто с делфини или разходка с акули и манти. Насладете се на препускащите вълни или се отпуснете в тиха лагуна. Страната на Легендите – този уникален воден парк има всичко. Включва: Посещение на аквапарк, шоу с делфини, водни американски пързалки, 5D кинотеатър, атракциони. Изхранване и напитки срещу допълнително заплащане. Задължително да се носи копие на паспорт на детето.

**ЦЕНА: 75 $ възрастен, 55 $ дете от 4 до 16 год., 15 $ дете до 3,99 год.**

**12. АКВАПАРК “AQUALAND” И ДЕЛФИНАРИУМ ПЪЛЕН ПАКЕТ –** сряда и неделя

Аквапарк, водни пързалки, басейни с невероятни вълни. Шоу с делфини. С включен обяд и безалкохолни напитки.

**ЦЕНА: 55 $ възрастен, 40 $ дете от 7 до 12 год., 15 $ дете от 3 до 6,99 год., 5 $ дете до 2,99 год.**

**13. ПЛУВАНЕ С ДЕЛФИНИ В “AQUALAND”-** сряда, петък и неделяИмате прекрасната възможност да видите и да се запознаете с едни от най-симпатичните и интелегентни морски обитатели - делфините. Продължителност ва програмата в група е 30 мин. (5-8човека). Не се допускат деца под 7 навършени години.

**ЦЕНА: 105 $ възрастен, 105 $ дете от 7 до 12 год., 105 $ дете от 3 до 6,99 год., дете под 3 год. не се допуска**

**14. РАФТИНГ СУПЕР КОМБО –** понеделник, сряда и петък  
Рафтинг по бърза планинска река, риболов, посещение на приключенски парк с мини сафари. Обяда и напитките се заплащат допълнително.

**ЦЕНА: 65 $ възрастен, 40 $ дете от 7 до 12 год., дете под 7 год. не се допуска**

**15. ГМУРКАНЕ –** всеки денВключен трансфер на два курса, групите са до 8 места, екипировка, обяд (напитките се заплащат допълнително).

**ЦЕНА: 65 $ възрастен, 65 $ дете от 7 до 12 год., дете под 7 год. не се допуска**

**16. ГМУРКАНЕ ОТ ЛОДКА SUBMARINE DENIZALTI –** вторник, сряда, четвъртък, събота и неделя  
Подводница Немо – туристическа подводна лодка с капацитет 44 пасажери и 2 членен екипаж. Оборудвана с най-модерно съоръжения. Ще можете да се насладите на красивия подводен свят от острова на мишките в Анталия. Гмуркането е с продължителност около едни час. На борда не се допускат деца под 90 см.

**ЦЕНА: 90 $ възрастен, 90 $ дете от 7 до 12 год., 90 $ дете от 3 до 6,99 год., дете под 3 год. не се допуска**

**17. ПРИКЛЮЧЕНСКО САФАРИ С ATV –** всеки ден  
Приключение сафари с ATV по планински пътеки. Маршрута е безопасен, провежда се инструктаж от опитни водачи. Ще изживеете много незабравими моменти и ще се заредите с положителни емоции.

**ЦЕНА: 45 $ възрастен, 25 $ - втори човек, екскурзията не е подходяща за лица под 12 години.**

**ВЕЧЕРНИ ЗАБАВЛЕНИЯ**

**18. ШОУ АДРЕНАЛИН THE LAND OF LEGENDS-** вторник, четвъртък и петък  
Вечерно шоу пълно с адреналин в стил Цирк дю Солей. Шоу с мотоциклети, акробати и танцьори.

**ЦЕНА: 55 $ възрастен, 35 $ дете от 7 до 12 год. Деца под 7 год. не се допускат.**

**19. ОГНЬОВЕТЕ НА АНТАЛИЯ –**вторник  
Невероятна шоу програма на известния танцов състав ''Огньовете на Анталия''. Историята на турския народ Ви очаквада се запознаете с нея, с помощта и участието на 120 професионални танцьори. Завладяваща музика, разкошни костюми. В цената е включена вечеря, а напитките се заплащат допълнително.

**ЦЕНА: 45 $ възрастен, 25 $ дете от 7 до 12 год. Деца под 7 год. не се допускат.**

**20. НОЩНА ДИСКОТЕКА НА ЯХТА БАРБОСА -** четвъртък

Нощен купон на яхта. Включено: Трансфер, дискотека на пиратска яхта, шоу с пяна, леки мезета и напитки.

**ЦЕНА: 45 $ възрастен, 30 $ дете от 7 до 12 год. Деца под 7 год. не се допускат.**